***Vedlegg sentralledd søknadsåret 2021, forenklet modell***

*(Revisor til sentralledd som benytter forenklet modell skal utføre følgende kontrollhandlinger og avlegge rapport om faktiske funn i henhold til ”Eksempel på rapport av faktiske resultat av kontrollhandlinger……” som finnes i* [*ISRS 4400 Avtalte kontrollhandlinger*](https://www.revisorforeningen.no/globalassets/fag/standarder-og-veiledninger/revisjonsstandardene/isrs-4400-avtalte-kontrollhandlinger-28052019.pdf) *Vedlegg 2. Rapporten skal stiles til Lotteri- og stiftelsestilsynet.)*

***(For sentralledd som har 5 millioner kroner eller mer i totale driftskostnader i sin egen søknad to år på rad skal revisor utføre alle kontrollhandlingene i denne malen.)***

***(For sentralledd som har mindre enn 5 millioner kroner i driftskostnader i sin egen søknad, men der totale driftskostnader i den samlede søknaden er 5 millioner kroner eller mer to år på rad skal bare kontrollhandling 1 og 2 utføres.)***

***(For sentralledd der totale driftskostnader i den samlede søknaden er mindre enn 5 millioner kroner trenger ikke revisor å avgi revisorrapport.)***

**Til Lotteri- og stiftelsestilsynet**

**Rapport om faktiske funn vedrørende (***navn på sentralleddet***)**

Samlet søknadsbeløp for hele organisasjonen er kr. …………….........

Søknadsbeløp for sentralleddet er kr. ……………..

(*Presiser om det er korrigert for avdekkede feil i søknadsbeløpet. Dersom det er avdekket feil som ikke er korrigert må dette komme tydelig frem i rapporten)*

Vi har gjennomført de handlinger som er avtalt med dere og lister disse opp nedenfor vedrørende *Sentralleddets* søknad, om merverdiavgiftskompensasjon for frivillige organisasjoner i henhold til [”Forskrift om merverdiavgiftskompensasjon for frivillige organisasjoner”](https://lovdata.no/dokument/SF/forskrift/2018-10-23-1600?q=merverdiavgiftskompensasjon)fastsatt av Kulturdepartementet 23. oktober 2018 i medhold av Stortingets budsjettvedtak. Søknadsgrunnlaget er basert på **regnskapsåret 2020**. Vårt oppdrag ble utført i samsvar med [ISRS 4400 «Avtalte kontrollhandlinger»](https://www.revisorforeningen.no/globalassets/fag/standarder-og-veiledninger/revisjonsstandardene/isrs-4400-avtalte-kontrollhandlinger-28052019.pdf). Handlingene ble utført kun for å bistå dere i vurderingen av riktigheten av de deler av søknadsgrunnlaget som inngår i de avtalte kontrollene og oppsummeres som følger:

**Kontroll av søknadsdata fra underledd.**

1. Vi har kontrollert at *Sentralleddet* har mottatt rapport på avtalte kontrollhandlinger fra underledd (regional- og lokalledd) og aksjeselskap som har 5 millioner kroner eller mer i driftskostnader. Vi har også kontrollert at søknadsdataene fra underledd (regional- og lokalledd) og aksjeselskap som har 5 millioner kroner eller mer i driftskostnader er korrekt medtatt i regnearket som *Sentralleddet* har utarbeidet.
2. Vi har ut fra sammenstillingen (regnearket) kontrollert at søknadsgrunnlaget for underledd og aksjeselskap med mindre enn 5 millioner kroner i driftskostnader som er overført til sammenstillingen (regnearket) stemmer med innrapporterte tall fra underleddene og aksjeselskapene. Utvalget er basert på stikkprøver tatt ut fra sammenstillingen (regnearket). Ut fra antall underledd og aksjeselskap med mindre enn 5 millioner kroner i driftskostnader skal det tas følgende antall stikkprøver:
   1. Opp til hundre underledd: 5 stikkprøver
   2. Opp til tre hundre underledd: 15 stikkprøver
   3. Over tre hundre underledd: 20 stikkprøver

**Kontroll av sentralleddets avgrensninger**

1. Vi har ved forespørsel kontrollert at *Sentralleddet* har foretatt en vurdering i henhold til forskriften § 6 bokstav a) om kostnadene som inngår i søknadsgrunnlaget skjer til bruk i den frivillige og ikke-fortjenestebaserte delen av virksomheten, samt at kostnadene ikke er knyttet til virksomhet som kommer inn under § 3 tredje ledd.
2. Vi har ved kontroll mot bilag kontrollert at de 15 beløpsmessig største transaksjonene kostnadsført som vedlikehold for bygg, anlegg og annen fast eiendom er kostnader som etter [Skatteloven § 6-11](https://lovdata.no/dokument/NL/lov/1999-03-26-14/KAPITTEL_7-2#%C2%A76-11) ville vært fradragsberettiget vedlikehold, jf. forskriften § 6 bokstav b).
3. Vi har kontrollert at kostnadsførte avskrivninger knyttet til bygg, anlegg og annen fast eiendom er korrekt trukket ut av søknadsgrunnlaget, jf. forskriften § 6 bokstav c).
4. Vi har kontrollert at kostnadsførte drifts- og vedlikeholdskostnader for bygg, anlegg og annen fast eiendom som er medtatt i søknadsgrunnlaget, ikke er knyttet til utleie jf. forskriften § 6 bokstav d). Kontrollen er basert på stikkprøver av 15 transaksjoner.

**Kontroll av fradragsposter**

1. Vi har, jf. forskriften § 7 første ledd bokstav a), kontrollert at *sentralleddet* 
   1. sine 15 største kontantoverføringer til utlandet er med i fradragsposten.
   2. har utarbeidet oversikt over lønnskostnader knyttet til personell stasjonert i utlandet som ikke er omfattet av punktet om kontantoverføringer (lønn til utenlandsstasjonerte utbetalt til konto i Norge), og at det er gjort fradrag for disse kostnadene.
   3. har utarbeidet en oversikt over øvrige kostnader i utlandet, og at det er gjort fradrag for disse kostnadene.
2. Vi har kontrollert at *Sentralleddet* jf. forskriften § 7 andre ledd bokstav b) har gjort fradrag for **de totale driftskostnadene** knyttet til den merverdiavgiftspliktige delen av virksomheten. Kostnader som ikke er merverdiavgiftspliktige men som er knyttet til den avgiftspliktige delen av virksomheten (eksempelvis lønnskostnader, del av felleskostnader, avskrivinger osv.) er også trukket ut. Vi har ikke kontrollert riktigheten av de totale driftskostnadene knyttet til den merverdiavgiftspliktige delen av virksomheten, men bare kontrollert at *Sentralleddet* har hatt riktig forståelse for hvordan fradragsposten skal beregnes.
3. Vi har jf. forskriften § 7 andre ledd bokstav d) kontrollert at *Sentralleddet* har gjort fradrag for **de totale driftskostnadene** knyttet til den delen av virksomheten som er kompensasjonsberettiget gjennom [merverdiavgiftskompensasjonsloven](https://lovdata.no/dokument/NL/lov/2003-12-12-108), herunder frivillige organisasjoner som på vegne av kommune eller fylkeskommune produserer helse-, undervisnings- eller sosiale tjenester som kommune eller fylkeskommune er lovpålagt å utføre. Vi har ikke kontrollert riktigheten av de totale driftskostnadene knyttet til den delen av virksomheten som er kompensasjonsberettiget gjennom merverdiavgiftskompensasjonsloven, men bare kontrollert at *Sentralleddet* har hatt riktig forståelse for hvordan fradragsposten skal beregnes.

**Generelt**

1. Vi har kontrollert at *Sentralleddet* har utarbeidet dokumentasjon på eventuelle avgrensninger etter forskriftens § 6 (kolonne D til H i regnearket) og eventuelle fradragsposter (kolonne I til L i regnearket). Vi har ikke kontrollert riktigheten av avgrensningene eller riktigheten av fradragspostene til sentralleddet i større utstrekning enn hva som inngår i punktene 3 til 9, men kontrollert at *Sentralleddet* har utarbeidet dokumentasjon på de aktuelle postene og at beløpene er korrekt overført til sammenstillingen (regnearket).

**Vi rapporterer våre funn nedenfor:**

*(Her skal revisor rapportere sine funn som følge av de avtalte kontrollhandlingene.*

*NB! Dersom noen av kontrollene ikke er aktuelle skal dette oppgis i rapporten.)*

Siden de ovenstående kontrollhandlingene hverken utgjør revisjon eller begrenset revisjon i samsvar med revisjonsstandardene, gir vi ikke uttrykk for noen sikkerhet for at søknaden om kompensasjon for merverdiavgift ikke inneholder vesentlige feil.

Dersom vi hadde utført tilleggshandlinger eller hadde gjennomført revisjon eller begrenset revisjon i samsvar med revisjonsstandardene, kunne andre forhold ha kommet til vår kunnskap og blitt rapportert til dere.

Vår rapport er utelukkende utarbeidet for det formål som er beskrevet i første avsnitt i denne rapporten og til deres informasjon, og skal ikke brukes til noe annet formål.

Rapporten vedrører kun de deler av søknadsgrunnlaget som er spesifisert ovenfor og omfatter ikke søknaden som helhet.

***Sted, dato***

***Revisjonsfirmaet XX***

***N.N. statsautorisert/registrert revisor, kommunerevisor***